S-78/2010

Mál þetta höfðaði lögreglustjórinn í Borgarnesi með ákæru 22. janúar 2010 á hendur ákærða, M-kk-þgf A-kk-þgf D-kk-þgf, kt. …, Írabakka 12 í Reykjavík. Málið var dómtekið 11. mars 2010.

Í ákæruskjali segir að málið sé höfðað gegn ákærða fyrir umferðarlagabrot og brot á lögum um ávana- og fíkniefni, en ákærða er gefið að sök „að hafa aðfaranótt sunnudagsins 12. október 2008, ekið bifreiðinni PX-407, ófær um að stjórna henni örugglega vegna neyslu ávana- og fíkniefna sem bönnuð eru samkvæmt lögum um ávana- og fíkniefni eða reglugerðum samkvæmt þeim (magn MDMA í blóði 70 ng/ml, magn tetrahýdrókannabínól í blóði 3,5 ng/ml), eftir Vesturlandsvegi í norðurátt, þar til á móts við Vírnet þar sem lögreglan stöðvaði aksturinn, og með því að hafa aðfaranótt sunnudagsins 12. október 2008 haft í fórum sínum 3,84 grömm af amfetamíni, falið innanklæða, sem fannst við leit á ákærða sem fram fór eftir að hann var handtekinn.

Telst þetta varða við 1. mgr., sbr. 2. mgr., 45. gr. a., sbr. 100. gr. umferðarlaga nr. 50/1987 með áorðnum breytingum, og 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. umferðarlaga. Þá er þess krafist að ákærði verði dæmdur til greiðslu alls sakarkostnaðar.“

Fyrirkall á hendur ákærða var birt honum 1. mars 2010. Við þingfestingu málsins 11. sama mánaðar sótti ákærði ekki þing og var málið þá dómtekið að kröfu ákæruvaldsins skv. 1. mgr. 161. gr. laga um meðferð sakamála nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við sakargögn. Brot ákærða telst því sannað og er réttilega heimfært til laga í ákæruskjali.

Samkvæmt sakavottorði ákærða hefur hann á árunum 2006 til 2008 hlotið þrjá dóma og fjórum sinnum gengist undir lögreglustjórasátt fyrir brot gegn almennum hegningarlögum, umferðarlögum og lögum um ávana- og fíkniefni. Þar af hlaut ákærði dóm 14. nóvember 2007 fyrir brot gegn 244. gr. almennra hegningarlaga og 13. nóvember 2008 fyrir sams konar brot og hann hefur verið sakfelldur fyrir í máli þessu. Var refsing samkvæmt síðargreinda dóminum ákveðin 90.000 króna sekt og svipting ökuréttar í 6 mánuði.

Með brot því sem ákærði hefur nú verið sakfelldur fyrir rauf hann skilorð dómsins frá 14. nóvember 2007. Samkvæmt heimild í 60. gr. almennra hegningarlaga þykir rétt að láta skilorðsdóminn standa og gera ákærða refsingu sér í lagi vegna þessa máls. Brot ákærða nú var framið fyrir uppkvaðningu síðari dóms 13. nóvember 2008 og ber því að gera ákærða hegningarauki, sbr. 78. gr. almennra hegningarlaga.

Refsing ákærða þykir hæfilega ákveðin 180.000 króna sekt til ríkissjóðs og komi fjórtán daga fangelsi í stað sektarinnar verði hún eigi greidd innan fjögurra vikna frá birtingu dómsins.

Þá þykir rétt með vísan til 101. gr. og 102. gr. umferðalaga nr. 50/1987 að svipta ákærða ökurétti í sex mánuði frá birtingu dómsins að telja.

Loks verður ákærði með vísan til. 1. mgr. 218. gr. laga nr. 88/2008 dæmdur til að greiða sakarkostnað samkvæmt yfirliti lögreglu, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, M-kk-nf A-kk-nf D-kk-nf, greiði 180.000 króna sekt til ríkissjóðs og komi fjórtán daga fangelsi í stað sektarinnar verði hún ekki greidd innan fjögurra vikna frá birtingu dómsins.

Ákærði er sviptur ökurétti í sex mánuði frá birtingu dóms þessa að telja.

Ákærði greiði 149.140 krónur í sakarkostnað.

B-kk-nf B-kk-nf